24. februar 2021

Pomoč Zvezi združenj invalidnih oseb mesta Sisak

**6000 Henklovih izdelkov iz Maribora v popotresni Sisak**

Henkel Maribor nadaljuje z izpolnjevanjem zaveze podpore skupnosti v svoji regiji, ki predstavlja enega izmed stebrov trajnostne strategije podjetja. Tokrat so donacijo kozmetičnih izdelkov za osebno nego, podarili invalidnim osebam, ki prebivajo na širšem območju mesta Sisak in kraja Petrinje na Hrvaškem.

Gre za člane Združenja oseb z distrofijo, možgansko in otroško paralizo in oseb z drugimi telesnimi motnjami, ki se vsakodnevno soočajo z zahtevnimi izzivi invalidnosti, pred kratkim pa so njihova življenja še dodatno otežili potresni sunki, ki so večkrat močno zamajali tla in za sabo pustili veliko gmotne, predvsem pa psihosocialne škode. Združenje šteje 186 oseb, svojim članom pa poleg nadvse pomembne psihosocialne podpore nudi tudi pomoč v obliki fizioterapij ter ustvarjalnih delavnic.

Čeprav je bila pomoč, ki so jo z izjemno solidarnostjo na popotresno območje pošiljali iz celotne regije, zares velikodušna, zaloge počasi pojenjajo, strah in stiska prizadetih prebivalcev pa ostajata še kako prisotna. V podjetju Henkel Maribor so tako z donacijo ljudem želeli sporočiti, da bo pomoč prihajala tudi v prihodnje, pri tem pa so se osredotočili predvsem na najbolj ranljivo skupino oseb v naši družbi, ki mnogokrat ostane potisnjena v ozadju.

**O Henklu**

Henkel deluje globalno z uravnoteženim in razpršenim portfoliem izdelkov. Podjetje s svojimi vodilnimi blagovnimi znamkami, inovacijami in tehnologijami s tremi poslovnimi enotami zavzema vodilne položaje v industriji in maloprodaji. Poslovna enota Adhesive Technologies (Lepila in Tehnologije) je vodilni ponudnik na trgu lepil – v vseh segmentih industrije po vsem svetu. S poslovnima enotama Beauty Care ter Laundry & Home Care (Pralna sredstva in čistila) zavzema vodilne položaje na številnih trgih in kategorijah po vsem svetu. Podjetje, ki je bilo ustanovljeno leta 1876, se ponaša z več kot 140 leti uspešnega delovanja in zaposluje več kot 52.000 ljudi po svetu – raznolik tim sodelavcev, ki jih prežemata strast in predanost, povezujejo pa jih močna korporativna kultura, skupni cilj za ustvarjanje trajne vrednosti in skupne vrednote. Kot priznano vodilno podjetje na področju trajnostnega razvoja zavzema Henkel najvišja mesta na številnih mednarodnih indeksih in lestvicah. Prednostne delnice družbe Henkel kotirajo na nemškem borznem indeksu DAX. Več informacij najdete na spletni strani [www.henkel.si](http://www.henkel.si).

**Kontakt** Julija Lojen Baltić, specialistka za komuniciranje

Telefon +386 41 479 464

E-mail Julija.lojen-baltic@henkel.com

[www.henkel.si/](http://www.henkel.si/)